Aeonium

Aeonium er ei slekt i bergknappfamilien.

Artene er flerårige urter eller små busker. Stengelen er helt eller delvis forvedet. Bladene er rosettstilte, hele og sukkulente. Blomstene er gule, rosa eller hvite. Begeret er kjøttfullt med 6–12 fliker. Det er like mange kronblad som det er fliker på begeret, og dobbelt så mange pollenbærere og fruktemner som kronblad. Plantene har mange, svært små frø.

De fleste Aeonium-artene finnes på Kanariøyene, og Aeonium er den planteslekta som har flest endemiske arter i øygruppa. Det er også to arter på Madeira, én på Kapp Verde, én i sørvestre Marokko og to i Øst-Afrika og Jemen. De østafrikanske artene har ikke en basal posisjon i slekta og stammer fra planter som har spredt seg fra Kanariøyene forholdsvis nylig.

Aeonium dyrkes i hager i varme strøk og som stueplante i kjøligere land.

Galleri

Litteratur

Eksterne lenker 
 

Bergknappfamilien